Неподписаната фактура не доказва съществуването на договор, но може да се води дело за сумите по нея. В случай, че имате несъбрани вземания по фактури, които сте издали на Ваши контрагенти, то несъмнено сте се запитвали какви права имате и как да съберете вземането си по тези фактури. Обикновено при осъществяване на дейността си търговците не сключват писмен договор, а издават данъчна фактура.